Diari Oficial de la Generalitat Valenciana


Sumari del DOGV 7862, del 31-08-2016 (2016/6699)

RESOLUCIÓ de 3 d'agost de 2016, de la Direcció General del Sector Públic, Model Econòmic i Patrimoni, d'incoació de l'expedient de declaració administrativa d'hereus abintestat de Palmira Amparo López Llorens a favor de la Generalitat. Expedient número 727/8230 DVB.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7862

Data del DOGV
:   31-08-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/6699


Data del document
:   03-08-2016

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 3 d'agost de 2016, de la Direcció General del Sector Públic, Model Econòmic i Patrimoni, d'incoació de l'expedient de declaració administrativa d'hereus abintestat de Palmira Amparo López Llorens a favor de la Generalitat. Expedient número 727/8640 YCN. [2016/6699]  
Antecedents de fet  
Per mitjà d'un escrit remés per la llavors denominada Direcció Territorial de Castelló de la Conselleria de Benestar Social, es va comunicar en esta Conselleria la defunció, segons pareix intestat i sense hereus coneguts, de Palmira Amparo López Llorens, amb DNI 17226751B. La senyora López Llorens va nàixer a Barcelona en data 29 de setembre de 1916 i va morir a Nules en data 22 de desembre de 2006.  
  
Finalitzada la investigació prèvia, per mitjà d'ofici de data 7 de maig de 2015, es va remetre a l'Advocacia de la Generalitat a Castelló la documentació necessària per a instar el procediment judicial.  
Per mitjà d'ofici de data 24 de juliol de 2015 remés per l'Advocacia de la Generalitat de Castelló, es va tornar l'expedient remés al dit òrgan, tenint en compte que a l'empara del que disposa l'article 958 del Codi Civil, en relació amb l'article 791.3 de la Llei d'Enjudiciament Civil, segons modificació operada per la Llei 15/2015, de 2 de juliol, de Jurisdicció Voluntària, la declaració d'hereu abintestat passa a ser declaració administrativa d'hereu.  
  
Fonaments de dret  
En compliment del que preveu l'article 71 de l'Estatut d'Autonomia de la Comunitat Valenciana, en l'article 43 de la Llei 14/2003, de 10 d'abril, de Patrimoni de la Generalitat Valenciana, en el Decret 47/2013, de 5 d'abril, del Consell, pel qual es regula el procediment per a la tramitació d'expedients d'herències intestades a favor de la Generalitat i atenent al que establixen els articles 20 i següents de la Llei 33/2003, de 3 de novembre, de Patrimoni de les Administracions Públiques en la seua redacció donada per la Llei 15/2015, de 2 de juliol, de Jurisdicció Voluntària, proced3ix incoar l'expedient per a la declaració d'hereus abintestat a favor de la Generalitat respecte d'aquesta herència.  
  
A la vista de la situació generada després de l'entrada en vigor de la referida Llei 15/2015, de 2 de juliol, de Jurisdicció Voluntària, resulta necessari articular la regularització dels expedients administratius ja iniciats per a la investigació prèvia, a fi d'adequar-los en la seua tramitació a la nova normativa.  
En l'exercici de les competències atribuïdes en el Decret 153/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Hisenda i Model Econòmic, i basant-se en el que disposa l'article 69.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, resolc:  
  
Primer  
Incoar el procediment de declaració d'hereus abintestat a favor de la Generalitat respecte de l'herència de Palmira Amparo López Llorens, d'acord amb el que preveu els articles 20 i següents de la Llei 33/2003, de 3 de novembre, de Patrimoni de les Administracions Públiques en la seua redacció donada per la Llei 15/2015, de 2 de juliol, de Jurisdicció Voluntària i en el Decret 47/2013, de 5 d'abril, del Consell, pel qual es regula el procediment per a la tramitació d'expedients d'herències intestades a favor de la Generalitat.  
El present procediment s'inicia d'ofici, prèvia petició raonada efectuada per part de la Direcció Territorial de la Conselleria de Benestar Social de Castelló per mitjà del seu ofici de data 2 de desembre de 2014.  
  
  
Segon  
Efectuar consulta als departaments o òrgans de la Generalitat i d'altres entitats públiques, així com també a aquelles entitats privades que pogueren disposar d'informació sobre possibles béns, drets i/o obligacions de l'herència (entitats bancàries, asseguradores, etc), a més haurà de demanar-se qualsevol altre document que siga necessari per a acreditar l'existència de béns, drets i/o obligacions de l'herència.  
  
  
Tercer  
Obtindre tota la documentació necessària per a justificar la procedència d'obertura de successió intestada a favor de la Generalitat i constatar-se l'absència d'altres hereus legítims amb dret a l'herència, per a això s'haurà de demanar la corresponent declaració testifical, si és el cas, així com qualsevol altre document que siga necessari per a acreditar la justificació i procedència de la successió intestada a favor de la Generalitat.  
  
Quart  
Publicar aquesta resolució en el DOCV, en la pàgina web d'aquesta Conselleria, i es remetrà una còpia als ajuntaments de Barcelona, Castelló de la Plana i Nules per a la seua publicitat edictal durant el termini d'un mes, d'acord amb el que preveu l'article 20.bis. 3 de la Llei 33/2003, de 3 de novembre, de Patrimoni de les Administracions Públiques en la seua redacció donada per la Llei 15/2015, de 2 de juliol, de Jurisdicció Voluntària.  
  
Contra aquesta resolució no es pot interposar cap recurs, encara que els interessats, d'acord amb el que preveu l'article 107.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, podran realitzar al·legacions per a oposar-se a la mateixa, sense perjuí de recórrer la resolució que pose fi al procediment.  
  
València, 3 d'agost de 2016.- La directora general del Sector Públic, Model Econòmic i Patrimoni: M.ª Empar Martínez Bonafé.